CELEX: 32009R0718
Language: da
Date: 2009-08-04 00:00:00
Title: Kommissionens forordning (EF) nr. 718/2009 af 4. august 2009 om tarifering af varer i den kombinerede nomenklatur

7.8.2009   
            
            
               DA
            
            
               Den Europæiske Unions Tidende
            
            
               L 205/7
            
         
      KOMMISSIONENS FORORDNING (EF) Nr. 718/2009
   af 4. august 2009
   om tarifering af varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke fællesskabsforskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget, tariferes i den i kolonne 2 nævnte KN-kode i henhold til den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 4. august 2009.
      
         
            På Kommissionens vegne
         
         Ján FIGEĽ
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Firehjulet køretøj med en elektrisk motor, der drives af to genopladelige 12V-batterier. Køretøjet er ca. 48 cm bredt, 99 cm langt og 58 cm højt (når ryglænet er slået ned) og har en samlet vægt på ca. 34,5 kg uden batterier. Den maksimale last er ca. 115 kg.
                              Køretøjet har følgende kendetegn:
                              
                                          —
                                       
                                       
                                          en horisontal platform, der forbinder for- og bagenden
                                       
                                    
                                          —
                                       
                                       
                                          små hjul (ca. 2,5 × 19,0 cm) med punkterfri dæk
                                       
                                    
                                          —
                                       
                                       
                                          et justérbart sæde uden armlæn og med greb, hvis højde kan indstilles i en af to positioner, og
                                       
                                    
                                          —
                                       
                                       
                                          en styresøjle, der kan foldes ned.
                                       
                                    Styresøjlen er forsynet med en mindre styreenhed, som omfatter en tændingsknap, et signalhorn, et display for batteristatus og en knap til at sætte den maksimale hastighed.
                              Køretøjet har to tommelfingerbetjente stænger til acceleration, bremsning og bakning. Bagtil har køretøjet støttehjul, som forhindrer køretøjet i at vælte. Det er forsynet med et elektronisk tokreds-bremsesystem.
                              Køretøjet har, når batterierne er fuldt opladet, en maksimal rækkevidde på ca. 16 km og en maksimal hastighed på ca. 6,5 km/h.
                              Køretøjet kan adskilles i fire lette dele. Det er beregnet til brug i hjemmet, på gangstier og offentlige arealer og til aktiviteter som fx. indkøbsture.
                              
                                  (1) Se billede 1.
                           
                        
               
                  8703 10 18
               
               
                  Tarifering i henhold til almindelige tariferingsbestemmelser 1 og 6 vedrørende den kombinerede nomenklatur og teksten til KN-kode 8703, 8703 10 og 8703 10 18.
                  Køretøjet er en særlig type køretøj til personbefordring.
                  Tarifering under pos. 8713 er udelukket, da køretøjet ikke er specielt konstrueret til befordring af handicappede personer og ikke er forsynet med særligt udstyr, der kan afhjælpe et handicap (se også Forklarende Bemærkninger til HS, pos. 8713, og Forklarende Bemærkninger til KN, pos. 8713 90 00).
                  Køretøjet skal derfor tariferes under KN-kode 8703 10 18 som et motorkøretøj, der er konstrueret hovedsagelig til personbefordring.
               
            
                  
                              2.
                           
                           
                              Trehjulet køretøj med en elektrisk motor, der drives af to genopladelige 12V-batterier. Køretøjet er ca. 61 cm bredt, 120 cm langt og 76 cm højt (når ryglænet er slået ned) og har en samlet vægt på ca. 46 kg uden batterier. Den maksimale last er ca. 160 kg.
                              Køretøjet har følgende kendetegn:
                              
                                          —
                                       
                                       
                                          en horisontal platform, der forbinder for- og bagenden
                                       
                                    
                                          —
                                       
                                       
                                          små hjul (ca. 8,9 × 25,4 cm) med punkterfri dæk
                                       
                                    
                                          —
                                       
                                       
                                          et justérbart sæde med armlæn og greb, hvis højde kan indstilles i en af tre positioner, og
                                       
                                    
                                          —
                                       
                                       
                                          en styresøjle, der kan foldes ned.
                                       
                                    Styresøjlen er forsynet med en mindre styreenhed med batterimåler, en tændingsknap, kontakter til lysbetjening, et signalhorn og en knap til at sætte den maksimale hastighed.
                              stænger til acceleration, bremsning og bakning. Bagtil har køretøjet har støttehjul, som forhindrer køretøjet i at vælte. Det er forsynet med et elektronisk tokreds-bremsesystem.
                              Køretøjet har, når batterierne er fuldt opladet, en maksimal rækkevidde på ca. 40 km og en maksimal hastighed på ca. 8 km/h.
                              Køretøjet kan adskilles i syv lette dele. Det er beregnet til brug i hjemmet, på gangstier og offentlige arealer og til aktiviteter som fx indkøbsture.
                              
                                  (1) Se billede 2
                           
                        
               
                  8703 10 18
               
               
                  Tarifering i henhold til almindelige tariferingsbestemmelser 1 og 6 vedrørende den kombinerede nomenklatur og teksten til KN-kode 8703, 8703 10 og 8703 10 18.
                  Køretøjet er en særlig type køretøj til personbefordring.
                  Tarifering under pos. 8713 er udelukket, da køretøjet ikke er specielt konstrueret til befordring af handicappede personer og ikke er forsynet med særligt udstyr, der kan afhjælpe et handicap (se også Forklarende Bemærkninger til HS, pos. 8713, og Forklarende Bemærkninger til KN, pos. 8713 90 00).
                  Køretøjet skal derfor tariferes under KN-kode 8703 10 18 som et motorkøretøj, der er konstrueret hovedsagelig til personbefordring.
               
            
         
      
                  
                     
               
               
                  
                     
               
            
         (1)  Billederne er udelukkende vejledende.